Sopimus Intian valtameren tonnikalatoimikunnan perustamisesta



Virallinen lehti nro L 236 , 05/10/1995 s. 0025 - 0033



SOPIMUS Intian valtameren tonnikalatoimikunnan perustamisesta JOHDANTO-OSA SOPIMUSPUOLET, JOTKA TUNNUSTAVAT merien ja valtamerien rauhanomaisen käytön edistämisen toivottavuuden ja elävien luonnonvarojen oikeudenmukaisen ja tehokkaan käytön ja suojelemisen, PYRKIVÄT edistämään oikeudenmukaisen ja tasapuolisen kansainvälisen talousjärjestyksen toteuttamista ottaen huomioon kehitysmaiden erityiset kiinnostuksen kohteet ja tarpeet, PYRKIVÄT yhteistyöhön varmistaakseen tonnikalan ja tonnikalan kaltaisten lajien suojelun Intian valtameressä sekä edistämään niiden parasta mahdollista käyttöä ja kalastuksen kestävää kehitystä, TUNNUSTAVAT erityisesti kalastusluonnonvarojen oikeudenmukaisen hyödyntämisen erityisen merkityksen kehitysmaille, OTTAVAT HUOMIOON Yhdistyneiden kansakuntien 10 päivänä joulukuuta 1982 allekirjoitettavaksi annetun merioikeusyleissopimuksen ja erityisesti sen 56 ja 64 artiklan sekä 116-119 artiklan, OTTAVAT HUOMIOON, että Intian valtameren rannikkovaltioiden ja valtioiden, joiden kansalaiset pyytävät tonnikalaa ja tonnikalan kaltaisia lajeja tällä alueella, yhteistyötoimenpiteiden toteuttaminen edistäisi voimakkaasti Intian valtameren tonnikalan ja tonnikalan kaltaisten lajien suojelua ja tonnikalakannan kestävää ja maltillista käyttöä, MUISTUTTAVAT Länsi-Intian valtameren tonnikalajärjestön yleissopimuksesta, joka annettiin allekirjoitettavaksi 19 päivänä kesäkuuta 1991, OTTAVAT HUOMIOON, että edellä mainitut päämäärät ovat parhaiten saavutettavissa perustamalla Yhdistyneiden kansakuntien elintarvike- ja maatalousjärjestön perustamiskirjan XIV artiklan mukainen toimikunta, OVAT SOPINEET SEURAAVAA: I Artikla Perustaminen Sopimuspuolet sopivat perustavansa Intian valtameren tonnikalatoimikunnan (jäljempänä `toimikunta`) Yhdistyneiden kansakuntien elintarvike- ja maatalousjärjestön puitteissa (jäljempänä `FAO`). II Artikla Alueellinen toimivalta Toimikunta on toimivaltainen Intian valtameren alueella (jäljempänä `alue`, joka on määritelty tämän sopimuksen päämääriä varten FAO:n tilastollisina alueina 51 ja 57 tämän sopimuksen liitteenä A olevan kartan mukaan) ja viereiset merialueet pohjoiseen Etelämantereesta, milloin tällaisten merien sisällyttäminen alueeseen on tarpeen Intian valtamereen tai sieltä liikkuvien parvien suojelemiseksi ja hoitamiseksi. III Artikla Kalalajit ja -kannat Tämä sopimus käsittää liitteessä B esitetyt kalalajit. `Kalakanta` tarkoittaa tällaisten lajien parvea, joka on alueella tai liikkuu alueelle tai alueelta. IV Artikla Jäsenyys 1. Toimikunnan jäsenyys on avoinna FAO:n jäsenille ja liitännäisjäsenille, a) jotka ovat: i) rannikkovaltioita tai alueella kokonaan tai osittain sijaitsevia liitännäisjäseniä; ii) valtioita tai liitännäisjäseniä, joiden alukset harjoittavat kalastusta tämän sopimuksen mukaisella alueella; tai iii) alueellisia taloudellisen yhdentymisen järjestöjä, joissa i) tai ii) alakohdassa mainittu valtio on jäsen ja joille asianomainen valtio on siirtänyt tämän sopimuksen alaan kuuluvaa toimivaltaansa; ja b) jotka hyväksyvät XVII artiklan 1 kohdan mukaisesti tämän sopimuksen. 2. Toimikunta voi jäseniensä kahden kolmasosan enemmistöllä hyväksyä valtion jäsenyyden, joka ei ole FAO:n jäsen, jos tämä valtio on Yhdistyneiden kansakuntien tai sen liitännäisjärjestöjen tai kansainvälisen atomienergiajärjestön jäsen; a) edellyttäen, että asianomainen valtio on i) kokonaan tai osittain alueella sijaitseva rannikkovaltio, tai ii) valtio, jonka alukset harjoittavat tämän sopimuksen kattamien kalakantojen kalastusta alueella; ja b) on jättänyt jäsenyyshakemuksen ja virallisessa asiakirjassa tehdyn julistuksen ilmoittaakseen, että hyväksyy tämän sopimuksen sellaisena, kuin se hyväksymishetkellä XVII artiklan 2 kohdan mukaan on. 3. Tämän sopimuksen päämäärien edistämiseksi toimivat toimikunnan jäsenet keskenään yhteistyössä edistääkseen toisten valtioiden tai alueellisen taloudellisen yhdentymisen järjestöjen, joilla on oikeus tulla toimikunnan jäseneksi, mutta jotka eivät vielä ole liittyneet, liittymistä tähän sopimukseen. 4. Jos toimikunnan jäsen ei kahtena peräkkäisenä vuotena täytä edellä 1 tai 2 kohdassa esitettyjä perusteita, voi toimikunta asianomaisen jäsenen kanssa neuvoteltuaan päättää, että tämä jäsen on luopunut tästä sopimuksesta päätöksentekopäivästä alkaen. 5. Tässä sopimuksessa `kenen alukset` tarkoittaa jäsenjärjestön osalta tämän jäsenjärjestön jäsenvaltion aluksia. 6. Mitään tämän sopimuksen määräyksiä tai sen noudattamiseksi toteutettuja toimia tai toimenpiteitä ei voida tulkita siten, että ne, suhteessa tämän sopimuksen kattamien alojen oikeusasemaan, muuttaisivat jonkun tämän sopimuksen sopimuspuolen asemaa tai millään tavalla vaikuttaisivat siihen. V Artikla Toimikunnan päämäärät, tehtävät ja velvollisuudet 1. Toimikunta edistää sen jäsenten välistä yhteistyötä varmistaakseen asianmukaisella hoidolla tämän sopimuksen kattamien kalakantojen suojelun ja parhaan mahdollisen käytön ja edistääkseen näiden kalakantojen kalastuksen kestävää kehitystä. 2. Toimikunnalla on seuraavat, Yhdistyneiden kansakuntien merioikeutta koskevan yleissopimuksen asianomaisten sääntöjen mukaiset tehtävät ja velvollisuudet näiden päämäärien saavuttamiseksi: a) seurata kalakantojen elinoloja ja kehityssuuntaa sekä kerätä, tutkia ja välittää tieteellisiä tietoja, koota ja saada aikaan saalis- ja pyyntiponnistustilastoja ja muita kalakantojen suojelulle ja hoidolle ja tämän sopimuksen kattamille kalakannoille ja kalastukselle tärkeitä tietoja; b) edistää, suositella ja yhteensovittaa tämän sopimuksen mukaisten kalakantojen ja kalastuksen tutkimus- ja kehitystoimintaa ja muuta sellaista toimintaa, jonka toimikunta päättää olevan tarkoituksenmukaista, kuten teknologiansiirtoon, koulutukseen ja laajentumiseen liittyvä toiminta, ottaen huomioon tarpeen varmistaa toimikunnan jäsenten oikeudenmukainen osallistuminen kalastukseen ja sellaisten jäsenten, jotka ovat kehitysmaita, erityiset kiinnostuksen kohteet ja tarpeet tällä alueella; c) hyväksyä IX artiklan mukaan ja tieteellisen todistusaineiston perusteella suojelu- ja hoitotoimenpiteitä varmistaakseen tämän sopimuksen mukaisten kalakantojen säilyttämisen ja edistääkseen niiden parasta mahdollista käyttöä alueella; d) seurata tämän sopimuksen mukaisten kalakantojen kalastusta taloudelliselta ja sosiaaliselta kannalta ottaen huomioon kehittyvien rannikkovaltioiden kiinnostuksen kohteet; e) ottaa huomioon ja hyväksyä ohjelmansa ja riippumaton budjetti, sekä edellisen budjettikauden tilit; f) antaa FAO:n pääjohtajalle (jäljempänä `pääjohtaja`) kertomuksia toiminnastaan, ohjelmastaan, tileistään ja riippumattomasta budjetistaan ja muista sellaisista asioista, jotka voivat olla FAO:n neuvoston tai konferenssin toiminnan kannalta tarkoituksenmukaisia; g) hyväksyä työjärjestyksensä, taloudelliset säännöstönsä ja muut sisäiset sen toiminnan kannalta tarpeelliset hallinnolliset säännöt; ja h) toteuttaa muu edellä asetettujen päämäärien täyttämiseksi mahdollisesti tarpeellinen toiminta. 3. Toimikunta voi vaadittaessa tehdä päätöksiä ja antaa suosituksia tämän sopimuksen päämäärien edistämiseksi. VI Artikla Toimikunnan istunnot 1. Jokaista toimikunnan jäsentä edustaa toimikunnan istunnoissa yksi edustaja, jolla voi olla mukanaan sijainen, sekä asiantuntijoita ja neuvonantajia. Sijaiset, asiantuntijat ja neuvonantajat voivat ottaa osaa toimikunnan menettelyihin, mutta eivät saa äänestää; asianmukaisesti valtuutettu edustajan sijainen saa kuitenkin äänestää. 2. Jokaisella toimikunnan jäsenellä on yksi ääni. Jollei tässä sopimuksessa toisin määrätä, tehdään päätökset ja suositukset enemmistöllä annetuista äänistä. Toimikunnan jäsenten enemmistö muodostaa päätösvaltaisen toimikunnan. 3. Toimikunta voi tarvittaessa antaa ja muuttaa työjärjestystään jäsentensä kahden kolmasosan enemmistöllä. Työjärjestyksen säännökset eivät saa olla ristiriidassa tämän sopimuksen tai FAO:n perustamiskirjan kanssa. 4. Toimikunnan puheenjohtaja kutsuu koolle toimikunnan jokavuotisen säännöllisen istunnon. 5. Toimikunnan puheenjohtaja voi, vähintään sen jäsenten yhden kolmasosan pyynnöstä kutsua koolle toimikunnan erityisistunnon. 6. Toimikunta valitsee puheenjohtajan ja enintään kaksi varapuheenjohtajaa, jotka valitaan kahden vuoden määräajaksi ja jotka ovat kelpoisia uudelleenvalintaan, mutta eivät saa toimia yli neljää peräkkäistä vuotta. Puheenjohtajaa ja varapuheenjohtajaa valitessaan toimikunta ottaa asianmukaisesti huomioon Intian valtameren valtioiden oikeudenmukaisen edustuksen tarpeen. 7. Toimikunta voi pyydettäessä antaa ja muuttaa toimikunnan taloudellisia sääntöjä jäsenistönsä kahden kolmasosan enemmistöllä; näiden taloudellisten sääntöjen on oltava FAO:n taloudellisissa säännöissä ilmaistujen periaatteiden mukaisia. Taloudellisista säännöistä ja niiden muutoksista tehdään ilmoitus FAO:n talouskomitealle, jolla on valtuudet niiden hylkäämiseen, jos se toteaa niiden olevan ristiriidassa FAO:n taloudellisten sääntöjen periaatteiden kanssa. 8. Toimikunnan ja FAO:n välisen läheisen yhteistyön varmistamiseksi FAO:lla on oikeus osallistua kaikkiin toimikunnan ja XII artiklan 5 kohdan mukaan perustettujen apuelinten kokouksiin ilman äänestysoikeutta. VII Artikla Tarkkailijat 1. Jokainen FAO:n jäsen tai liitännäisjäsen, joka ei ole toimikunnan jäsen, voidaan pyynnöstä kutsua toimikunnan istuntoihin tarkkailijan edustamana. Se voi esittää muistioita ja osallistua keskusteluihin ilman äänioikeutta. 2. Valtiot, jotka eivät ole toimikunnan tai FAO:n jäseniä tai liitännäisjäseniä, mutta ovat Yhdistyneiden kansakuntien, niiden erityisjärjestöjen tai kansainvälisen atomienergiajärjestön jäseniä, voidaan pyynnöstä ja toimikunnan puheenjohtajan suostumuksella ja FAO:n konferenssin tarkkailijan aseman myöntämistä kansakunnille koskevien määräysten mukaisesti kutsua osallistumaan istuntoihin tarkkailijana. 3. Toimikunta voi kutsua hallitusten välisen tai pyynnöstä muun järjestön, jolla on erityinen pätevyys toimikunnan toimialalla, osallistumaan toimikunnan kokouksiin sen tarkemman ilmoituksen mukaan. VIII Artikla Hallinto 1. Pääjohtaja nimittää toimikunnan suostumuksella toimikunnan sihteerin (jäljempänä `sihteeri`), tai nimittämisen tapahtuessa toimikunnan säännöllisten istuntojen välisenä aikana, toimikunnan jäsenten hyväksynnällä. Sihteeri nimittää toimikunnan henkilökunnan, joka on sihteerin välittömän valvonnan alaisuudessa. Sihteeri ja toimikunnan henkilökunta nimitetään samoilla ehdoilla ja edellytyksillä kuin FAO:n henkilökunnan jäsenet; hallinnollisista syistä he ovat vastuussa pääjohtajalle. 2. Sihteeri vastaa toimikunnan yleisten toimintaperiaatteiden ja toiminnan täytäntöönpanosta ja antaa siitä toimikunnalle kertomuksen. Sihteeri toimii tarvittaessa myös muiden toimikunnan perustamien yksiköiden sihteerinä. 3. Toimikunnan menot maksetaan sen riippumattomasta budjetista, ei kuitenkaan sellaisesta henkilökunnasta tai tiloista aiheutuvia menoja, jotka FAO voi antaa käytettäväksi. Kustannukset, joista FAO vastaa, päätetään ja maksetaan pääjohtajan laatiman puolivuotisen tulo- ja menoarvion mukaan, jonka FAO:n konferenssi hyväksyy FAO:n yleissääntöjen ja taloudellisten sääntöjen mukaisesti. 4. Edustajien sekä sijaistensa, asiantuntijoiden ja neuvonantajien kulut näiden osallistuessa hallituksen edustajina toimikunnan, sen alatoimikuntien ja komiteoiden istuntoihin, ja tarkkailijoille istuntojen aikana aiheutuneet kustannukset maksaa asianomainen hallitus tai järjestö. Toimikunnan henkilökohtaisessa ominaisuudessaan kutsumien asiantuntijoiden toimikunnan, alatoimikuntien tai komiteoiden kokouskustannukset maksetaan toimikunnan budjetista. IX Artikla Suojelu- ja hoitotoimenpiteitä koskevat menettelytavat 1. Jollei 2 kohdasta muuta johdu, voi toimikunta sen läsnäolevien ja äänestävien jäsenten kahden kolmasosan enemmistöllä hyväksyä toimikunnan jäseniä sitovia suojelu- ja hoitotoimenpiteitä tämän artiklan mukaisesti. 2. Sellaisten kalakantojen suojelu- ja hoitotoimenpiteet, joita varten on XII artiklan 2 kohdan mukaan perustettu alatoimikunta, hyväksytään asianomaisen alatoimikunnan ehdotuksesta. 3. Sihteeri ilmoittaa kohtuullisen ajan kuluessa toimikunnan jäsenille kaikista toimikunnan hyväksymistä suojelu- ja hoitotoimenpiteistä. 4. Jollei 5 ja 6 kohdasta muuta johdu, sitovat toimikunnan 1 kohdan mukaan antamat suojelu- ja hoitotoimenpiteet jäseniä 120 päivän kuluttua sihteerin ilmoituksessa määrätystä päivästä tai muusta toimikunnan määräämästä päivästä. 5. Jokainen toimikunnan jäsen voi 120 päivän kuluessa määrätystä päivästä tai muun toimikunnan 4 artiklan nojalla antaman määräajan kuluessa vastustaa 1 kohdan nojalla annettua suojelu- ja hoitotoimenpidettä. Toimikunnan toimenpide ei sido sitä vastustanutta jäsentä. Kuka tahansa toimikunnan jäsenistä voi samalla tavoin vastustaa toimenpidettä 60 päivän lisämääräajan kuluessa 120 päivän määräajan umpeenkulumisesta. Toimenpidettä vastustanut toimikunnan jäsen voi myös milloin tahansa peruuttaa vastustuksensa; toimenpide tulee tällöin välittömästi sitovaksi, jos se on jo tullut voimaan tai muutoin siitä ajankohdasta, kun se tämän artiklan mukaan tulee voimaan. 6. Jos enemmän kuin yksi kolmasosa toimikunnan jäsenistä on vastustanut 1 kohdan nojalla annettua toimenpidettä, se ei sido muita jäseniä, mutta tämä ei estä yhtä tai kaikkia näistä saattamasta sitä voimaan. 7. Sihteeri ilmoittaa välittömästi kaikille toimikunnan jäsenille jokaisesta vastaanottamastaan vastalauseesta tai sen peruuttamisesta. 8. Toimikunta voi läsnäolevien ja äänestävien jäsentensä yksinkertaisella enemmistöllä antaa kalakantojen suojelu- ja hoitotoimenpiteitä koskevia suosituksia tämän sopimuksen päämäärien edistämiseksi. X Artikla Täytäntöönpano 1. Jokainen toimikunnan jäsen varmistaa, että sen kansallisessa lainsäädännössä ryhdytään tarpeellisiin toimenpiteisiin, mukaan lukien rikkomusten asianmukainen rankaiseminen, tämän sopimuksen määräysten voimaansaattamiseksi ja IX artiklan 1 kohdan nojalla sitoviksi tulevien suojelu- ja hoitotoimenpiteiden täytäntöönpanemiseksi. 2. Jokainen toimikunnan jäsen antaa toimikunnalle vuosittaisen lausunnon 1 kohdan mukaisesta toiminnastaan. Tämä lausunto lähetetään toimikunnan sihteerille viimeistään 60 päivää ennen toimikunnan seuraavaa säännöllistä istuntopäivää. 3. Toimikunnan jäsenet toimivat yhteistyössä toimikunnan välityksellä perustamalla asianmukaisen järjestelmän IX artiklan 1 kohdan nojalla annettujen suojelu- ja hoitotoimenpiteiden täytäntöönpanon seurantaan, ottaen huomioon asianmukaisten ja tehokkaiden välineiden ja tekniikan kalastustoiminnan valvomiseksi ja tämän artiklan päämääriin tarvittavien tieteellisien tietojen keräämiseksi. 4. Toimikunnan jäsenet tekevät yhteistyötä vaihtamalla tietoja kaikkia tämän sopimuksen kattamia kalakantoja koskevasta kalastuksesta kaikkien sellaisten valtioiden kansalaisten ja tahojen toimesta, jotka eivät ole toimikunnan jäseniä. XI Artikla Tietojen antaminen 1. Toimikunnan jäsenet antavat toimikunnan pyynnöstä käytettävissä ja saatavilla olevia tilastotietoja ja muita tietoja, joita toimikunta voi tämän sopimuksen tarkoituksia varten pyytää. Toimikunta päättää tällaisten tilastotietojen muodosta ja laajuudesta sekä siitä, millä aikavälillä tiedot on annettava. Toimikunta pyrkii myös kalastustilastojen saamiseen kalastajavaltioilta tai muilta tahoilta, jotka eivät ole toimikunnan jäseniä. 2. Jokainen toimikunnan jäsen antaa tämän sopimuksen kattamien kalakantojen suojeluun ja hoitoon liittyen toimikunnalle jäljennökset voimassa olevista laeista, asetuksista ja hallinnollisista ohjeista tai sen ollessa aiheellista, niiden yhteenvetoja, ja ilmoittaa toimikunnalle kaikista näiden lakien, asetusten ja hallinnollisten ohjeiden muutoksista tai niiden kumoamisesta. XII Artikla Apuelimet 1. Toimikunta perustaa pysyvän tieteellisen komitean. 2. Toimikunta voi myös perustaa alatoimikuntia hoitamaan yhtä tai useampaa tämän sopimuksen kattamaa kalakantaa. 3. Toimikunnan jäsenet, jotka ovat asianomaisten alatoimikuntien käsittelemien kalakantojen vaellusreitillä sijaitsevia rannikkovaltioita tai valtioita, joiden alukset ottavat osaa tällaisten kalakantojen kalastukseen, voivat liittyä kysymyksessä olevaan alatoimikuntaan. 4. Alatoimikunnassa neuvotellaan ja tehdään yhteistyötä asianomaisten kalakantojen hoitoon liittyen ja erityisesti alatoimikunta a) seuraa asianomaisia kalakantoja ja kerää tieteellistä ja muuta asianomaisiin kalakantoihin liittyvää tietoa; b) arvioi ja tutkii asianomaisten kalakantojen elinoloja ja kehityssuuntaa; c) yhteensovittaa asianomaisten kalakantojen tutkimusta ja tutkimista; d) antaa toimikunnalle kertomuksen työnsä tuloksista; e) ehdottaa aiheelliseksi katsomiaan toimikunnan jäsenten toimintasuosituksia, mukaan lukien toiminta kalakantoja koskevien tarpeellisten tietojen saamiseksi ja ehdotuksia suojelu- ja hoitotoimenpiteiksi; f) käsittelee kaikkia toimikunnan sille antamia asioita. 5. Toimikunta voi perustaa tällaisen komitean, työryhmän tai muun mahdollisesti tämän sopimuksen tarkoitusta varten tarpeellisen apuelimen, jollei tästä artiklasta muuta johdu. 6. Toimikunta voi perustaa alatoimikunnan, joka tarvitsee toimikunnan rahoitusta, ja komitean, työryhmän tai muun apuelimen, mikäli toimikunnan riippumattomassa tulo- ja menoarviossa tai vastaavasti FAO:n tulo- ja menoarviossa on tähän tarpeelliset varat. FAO:n vastatessa liitännäismenoista tekee pääjohtaja päätöksen varojen saatavuudesta. Ennen kuin apuelimen perustamiskustannuksista päätetään, on toimikunnalla oltava käytettävissään sihteerin tai pääjohtajan kertomus perustamisen hallinnollisista ja taloudellisista vaikutuksista. 7. Apuelinten on annettava toimikunnalle sen pyynnöstä tietoja toiminnastaan. XIII Artikla Talous 1. Jokainen toimikunnan jäsen maksaa vuosittain osuutensa riippumattomasta tulo- ja menoarviosta toimikunnan hyväksymien osuuksien mukaan. 2. Toimikunta hyväksyy riippumattoman tulo- ja menoarvionsa jokaisessa säännöllisessä istunnossaan jäsentensä yksimielisellä päätöksellä; mikäli yksimielisyyttä ei kuitenkaan kaikista yrityksistä huolimatta istunnon aikana saavuteta, äänestetään asiasta ja päätös tulo- ja menoarviosta tehdään jäsenten kahden kolmasosan enemmistöllä. 3. a) Jokaisen toimikunnan jäsenen osuuden määrä päätetään toimikunnan antaman kaavan mukaan; kaava hyväksytään ja sitä voidaan muuttaa yksimielisellä päätöksellä. b) Kaavaa hyväksyttäessä otetaan huomioon, että jokaiselle jäsenelle arvioidaan asianmukaisesti yhdenmukainen perusmaksu ja muuttuva maksu, joka muun muassa perustuu tämän sopimuksen mukaiselta alueelta saatuun kokonaissaaliiseen ja lajien purkuun ja jokaisen jäsenen tuloihin asukasta kohden. c) Toimikunnan hyväksymä tai muuttama kaava esitetään toimikunnan taloudellisissa säännöissä. 4. FAO:n ulkopuolinen valtio, josta tulee toimikunnan jäsen, osallistuu FAO:n menoihin toimikunnan toiminnan osalta toimikunnan päätöksen mukaisesti. 5. Osuudet maksetaan vapaasti vaihdettavissa valuutoissa, mikäli toimikunta ei pääjohtajan suostumuksella toisin päätä. 6. Toimikunta voi myös ottaa vastaan lahjoituksia ja muita avustuksia eri järjestöiltä, yksilöiltä ja muista lähteistä sen tehtävien täyttämiseen liittyvien päämäärien toteuttamiseksi. 7. Osuudet ja lahjoitukset ja muunlaiset saadut avustukset sijoitetaan pääjohtajan FAO:n taloudellisten sääntöjen mukaisesti hallinnoimaan tukirahastoon. 8. Toimikunnan jäsenellä, jonka taloudellinen maksuosuus toimikunnalle on myöhässä, ei ole toimikunnassa äänioikeutta, jos myöhässä oleva rahamäärä on sama tai ylittää kahden edeltävän kalenterivuoden osuuksien määrän. Toimikunta voi kuitenkin antaa tällaisen jäsenen äänestää, jos se hyväksyy, että maksamatta jättäminen aiheutui jäsenestä riippumattomista syistä. XIV Artikla Päämaja Toimikunta päättää pääjohtajansa kanssa neuvoteltuaan päämajansa sijainnista. XV Artikla Yhteistyö muiden järjestöjen ja elinten kanssa 1. Toimikunta tekee yhteistyötä ja ryhtyy siksi tarpeellisiin järjestelyihin muiden hallitusten välisten järjestöjen ja elinten kanssa ja erityisesti niiden, jotka toimivat kalastusalalla, mikä saattaa edistää toimikunnan työskentelyä ja päämääriä erityisesti hallitusten välisten järjestöjen tai elinten kanssa, joiden toiminta liittyy alueen tonnikaloihin. Toimikunta voi tehdä sopimuksia tällaisten järjestöjen kanssa. Tällaisilla sopimuksilla pyritään edistämään täydentävyyttä ja jollei 2 kohdasta muuta johdu, välttämään toimikunnan ja tällaisen järjestön toiminnan päällekkäisyyttä ja ristiriitaisuutta. 2. Mikään tässä sopimuksessa ei rajoita muiden tonnikalan tai tonnikalan kaltaisten lajien parissa alueella toimivien hallitusten välisten tai muiden järjestöjen oikeuksia tai velvollisuuksia tai tällaisen järjestön tai toimielimen toimien sitovuutta. XVI Artikla Rannikkovaltioiden oikeudet Tämä sopimus ei rajoita rannikkovaltioiden suvereenien oikeuksien käyttämistä sen tuomiovaltaan kansainvälisen merioikeuden mukaan kuuluvalla 200 meripeninkulman alueella elävien luonnonvarojen sekä laaja-alaisesti liikkuvien lajien tutkimiseen ja hyväksikäyttöön, suojeluun ja hoitoon. XVII Artikla Hyväksyminen 1. FAO:n jäsen tai liitännäisjäsen hyväksyy tämän sopimuksen tallettamalla hyväksymisasiakirjan pääjohtajalle. 2. Valtio, johon viitataan IV artiklan 2 kohdassa, hyväksyy tämän sopimuksen tallettamalla hyväksymisasiakirjan pääjohtajalle. Hyväksyminen tulee voimaan sinä päivänä, jolloin toimikunta hyväksyy jäsenyyshakemuksen. 3. Pääjohtaja ilmoittaa toimikunnan jäsenille, kaikille FAO:n jäsenille ja Yhdistyneiden kansakuntien pääsihteerille kaikista voimaan tulleista hyväksymisistä. XVIII Artikla Voimaantulo Tämä sopimus tulee voimaan päivänä, jona pääjohtaja ottaa vastaan kymmenennen hyväksymisasiakirjan. Tämän jälkeen sopimus tulee hyväksymisasiakirjan myöhemmin tallettavan FAO:n jäsenen tai liitännäisjäsenen tai valtion, johon viitataan IV artiklan 2 kohdassa, osalta voimaan hyväksymisen päivämääränä tai kun hyväksyminen tulee voimaan edellä XVII artiklan määräysten mukaisesti. XIX Artikla Varaumat Tämän sopimuksen hyväksymisen yhteydessä voidaan tehdä kansainvälisen oikeuden, kuten vuoden 1969 valtiosopimusoikeutta koskevan Wienin yleissopimuksen II osan 2 osaston, hyväksymiä varaumia. XX Artikla Muutokset 1. Tätä sopimusta voidaan muuttaa toimikunnan jäsenten kolmen neljäsosan enemmistöllä. 2. Toimikunnan jäsenet ja pääjohtaja voivat tehdä muutosehdotuksia. Toimikunnan jäsenen tekemä muutosehdotus osoitetaan sekä toimikunnan puheenjohtajalle että pääjohtajalle ja pääjohtajan tekemät muutosehdotukset osoitetaan toimikunnan puheenjohtajalle viimeistään 120 päivää ennen sitä toimikunnan istuntoa, jossa ehdotusta käsitellään. Pääjohtaja ilmoittaa välittömästi kaikille toimikunnan jäsenille kaikista muutosehdotuksista. 3. Kaikista tähän sopimukseen tehdyistä muutoksista annetaan kertomus FAO:n neuvostolle, joka voi hylätä muutoksen sen ollessa selvästi ristiriidassa FAO:n päämäärien tai FAO:n peruskirjan määräysten kanssa. 4. Muutos, joka ei sisällä uusia velvoitteita toimikunnan jäsenille, tulee voimaan kaikkien jäsenten osalta päivänä, jona toimikunta ne hyväksyy, jollei edellä 3 kohdasta muuta johdu. 5. Muutokset, jotka sisältävät uusia velvoitteita toimikunnan jäsenille, tulevat, toimikunnan ne hyväksyttyä, kunkin jäsenen osalta voimaan vain, jos jäsen ne hyväksyy, jollei edellä 3 kohdasta muuta johdu. Uusia velvollisuuksia sisältävän muutoksen hyväksymisasiakirja talletetaan pääjohtajalle. Pääjohtaja ilmoittaa kaikille toimikunnan jäsenille ja Yhdistyneiden kansakuntien pääsihteerille hyväksymisestä. Sellaisten toimikunnan jäsenten oikeudet ja velvollisuudet, jotka eivät ole hyväksyneet uusia velvoitteita sisältävää muutosta, jatkuvat ennen muutosta voimassa olleiden tämän sopimuksen määräysten mukaisina. 6. Tämän sopimuksen liitteisiin tehtävät muutokset voidaan hyväksyä toimikunnan jäsenten kahden kolmasosan enemmistöllä ja ne tulevat voimaan päivänä, jona toimikunta ne hyväksyy. 7. Pääjohtaja ilmoittaa kaikille toimikunnan jäsenille, FAO:n jäsenille ja liitännäisjäsenille ja Yhdistyneiden kansakuntien pääsihteerille jokaisen muutoksen voimaan tulosta. XXI Artikla Luopuminen 1. Toimikunnan jäsen voi, kahden vuoden kuluttua siitä, kun tämä sopimus on tullut jäsenen osalta voimaan, milloin tahansa luopua tästä sopimuksesta tekemällä pääjohtajalle siitä kirjallisen ilmoituksen; pääjohtaja ilmoittaa tästä välittömästi toimikunnan jäsenille, FAO:n jäsenille ja liitännäisjäsenille ja Yhdistyneiden kansakuntien pääsihteerille. Luopuminen tulee voimaan sen kalenterivuoden päättyessä, joka seuraa vuotta, jonka kuluessa pääjohtaja otti luopumisilmoituksen vastaan. 2. Toimikunnan jäsen voi antaa luopumisilmoituksen, joka koskee yhtä tai useampaa aluetta, jonka kansainvälisistä suhteista asianomainen valtio on vastuussa. Jäsenen antaessa ilmoituksen luopumisestaan on sen ilmoitettava, mitä aluetta tai alueita luopuminen koskee. Tällaisen lausunnon puuttuessa katsotaan luopumisen koskevan kaikkia alueita, joiden kansainvälisistä suhteista jäsen vastaa, ei kuitenkaan toimikunnan liitännäisjäsenelle, joka on itsenäisellä oikeudella toimikunnan jäsen, kuuluvia alueita. 3. FAO:sta luopuvan toimikunnan jäsenen katsotaan samanaikaisesti luopuvan toimikunnasta ja tämä luopuminen koskee kaikkia alueita, joiden kansainvälisistä suhteista jäsen on vastuussa, ei kuitenkaan toimikunnan liitännäisjäsenelle, joka on itsenäisellä oikeudella toimikunnan jäsen, kuuluvia alueita. 4. Luopuminen voidaan tehdä myös IV artiklan 4 kohdan mukaisesti. XXII Artikla Päättyminen Tämän sopimuksen päättyminen tapahtuu itsestään, jos luopumisten seurauksena toimikunnan jäsenten määrä laskee alle kymmeneen ja jos jäljelle jäävät toimikunnan jäsenet eivät yksimielisesti toisin päätä. XXIII Artikla Sopimuksen tulkinta ja riitojen ratkaisu Tämän sopimuksen tulkintaan tai täytäntöönpanoon liittyvä kiista, jota toimikunta ei saa ratkaistua, annetaan toimikunnan hyväksymässä sovittelumenettelyssä ratkaistavaksi. Sovittelumenettelyn tuloksia, jotka eivät ole sitovia, käytetään perustana asianomaisten osapuolien harkitessa uudelleen kiistaa. Mikäli kiistaa ei tämän menettelyn tuloksena ratkaista, voidaan se antaa kansainväliselle tuomioistuimelle kansainvälisen tuomioistuimen perussäännön nojalla, mikäli kiistan osapuolet eivät sovi muusta sovittelumenetelmästä. XXIV Artikla Talteenottaja Pääjohtaja toimii sopimuksen talteenottajana. Talteenottaja a) lähettää tämän sopimuksen oikeaksi todistetut jäljennökset kaikille FAO:n jäsenille ja liitännäisjäsenille ja kaikille valtioille, jotka eivät ole jäseniä ja jotka voivat tulla tämän sopimuksen osapuoliksi; b) rekisteröi tämän sopimuksen sen voimaan tultua Yhdistyneiden kansakuntien sihteeristöön Yhdistyneiden kansakuntien peruskirjan 102 artiklan mukaisesti; c) ilmoittaa jokaiselle FAO:n jäsenelle ja liitännäisjäsenelle, joka on hyväksynyt tämän sopimuksen, ja valtioille, jotka eivät ole jäseniä ja jotka voivat tulla tämän sopimuksen osapuoliksi, i) valtioiden, jotka eivät ole jäseniä, jättämistä toimikunnan jäsenyyshakemuksista toimikuntaan; ii) tämän sopimuksen tai sen liitteiden muutosehdotuksista; d) ilmoittaa kaikille FAO:n jäsenille ja liitännäisjäsenille ja kaikille valtioille, jotka eivät ole jäseniä ja jotka voivat tulla tämän sopimuksen osapuoliksi, i) hyväksymisasiakirjan tallettamisesta XVII artiklan mukaisesti; ii) tämän sopimuksen XVIII artiklan mukaisesta voimaantulosta; iii) tämän sopimuksen XIX artiklan mukaisesti tehdyistä varaumista; iv) tämän sopimuksen XX artiklan mukaisesti tehdyistä muutoksista; v) tämän sopimuksen XXI artiklan mukaisista luopumisista; vi) tämän sopimuksen päättämisestä XXII artiklan mukaisesti. LIITE A FAO Kalastusalueet Intian- ja Tyynen valtameren alueella >VIITTAUS FILMIIN> LIITE B >TAULUKON PAIKKA>